**Ministru kabineta noteikumu projekta**

**„Grozījumi darbības programmas „Izaugsme un nodarbinātība” 1.2.2. specifiskā atbalsta mērķa „Veicināt inovāciju ieviešanu komersantos” 1.2.2.3. pasākuma „Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” īstenošanas noteikumi” sākotnējās ietekmes novērtējuma ziņojums (anotācija)”**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2016. gada 14. jūnija noteikumos Nr. 365 “Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.3. pasākuma “Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” īstenošanas noteikumi” (turpmāk - noteikumu projekts) ir izstrādāts saskaņā ar 2014. gada 3. jūlija Eiropas Savienības struktūrfondu un Kohēzijas fonda 2014.-2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2016. gada decembrī un 2017. gada janvārī Centrālā finanšu un līgumu aģentūra (turpmāk - CFLA) ir noslēgusi līgumus ar trīs finansējuma saņēmējiem (biedrību “Latvijas Informācijas un komunikācijas tehnoloģiju asociācija” (turpmāk - LIKTA), biedrību “Latvijas Tirdzniecības un rūpniecības kamera” (turpmāk - LTRK) un Latvijas Investīciju un attīstības aģentūru (turpmāk - LIAA)) Ministru kabineta 2016. gada 14. jūnija noteikumu Nr. 365 „Izaugsme un nodarbinātība” 1.2.2. specifiskā atbalsta mērķa „Veicināt inovāciju ieviešanu komersantos” 1.2.2.3. pasākuma „Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti” īstenošanas noteikumi (turpmāk - MK noteikumi Nr. 365) ietvaros.  LIAA projekta ieviešanas gaitā konstatēta nepieciešamība pēc grozījumiem atbalsta programmas nosacījumos, lai investoriem tā kļūtu pievilcīgāka un konkurētu ar citām valstīm:   1. MK noteikumu Nr. 365 33. punktā ir norādītas attiecināmās projektu īstenošanas izmaksu pozīcijas, 33.1. apakšpunktā ietverot tiešās attiecināmās izmaksas. Lai LIAA projektu padarītu ārvalstu investoriem pievilcīgāku, attiecināmajās izmaksās ir nepieciešams iekļaut atbalstu ārvalstu investoru nodarbināto atalgojumam apmācību norises laikā un izmitināšanas izmaksas. Eiropas Komisijas 2014. gada 17. jūnija Regulas Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk - Regula 651/2014) 31. panta 3. punkta b) apakšpunktā norādītās attiecināmās izmaksas ietver izmitināšanas izdevumus un d) apakšpunktā norādītas attiecināmās izmaksas ietver apmācāmā personāla izmaksas (ar grozījumiem 10.07.2017.). Apmācības paredzētas vietējiem darbiniekiem, kuri strādā ārvalstu investoru uzņēmumos.   Neskatoties uz to, ka projekta īstenošanas procesā palielinātos administratīvais slogs ārvalstu investoriem, atbalsta programma kļūtu tiem pievilcīgāka, jo būtiski tiktu palielināts atbalsta apjoms. Līdz šim LIAA gūtā pieredze rāda, ka, uzsākot Eiropas Savienības struktūrfondu projektu īstenošanu, ārvalstu investori galvenokārt sadarbojas ar vietējiem konsultantiem, kas nodrošina projektu vadību, nevis ārvalstu investori paši uzņemas projektu vadību.  Ārvalstu investoru nodarbināto atalgojums tiks attiecināts tikai par to stundu skaitu, kas pavadīts apmācībās. Apmācāmo darbinieku skaitam netiks noteikti ierobežojumi, tiks attiecinātas to darbinieku atalgojuma izmaksas, par kuriem projektā tiks sniegts pamatojums to saistībai ar jauna produkta/tehnoloģijas ieviešanu un attiecīgo apmācību nepieciešamībai. LIAA neparedzēs ierobežojumus attiecībā uz darbinieku atalgojumu vai apmācību ilgumu. Ierobežojumi uzliktu papildus administratīvo slogu ārvalstu investoram, uzskaitot saņemto atbalstu un gatavojot maksājumu pieprasījumu.  Izmitināšanas izmaksu iekļaušana LIAA projekta attiecināmajās izmaksās papildus ceļa izmaksām atvieglos projekta mērķa sasniegšanu. Ar šiem grozījumiem MK noteikumos Nr. 365 paredzēts, ka ārvalstu investoru nodarbināto atalgojums, ceļa (transporta) un izmitināšanas izmaksas LIAA kompensēs apmācību nodrošināšanai pie mātes sabiedrības vai cita saistītā komersanta. Bieži vien ārvalstu investoram ir svarīgas apmācības pie mātes sabiedrības vai cita saistītā uzņēmuma (specifiskas zināšanas, ko citi uzņēmumi nevar nodrošināt, komercnoslēpums). Arī sociālie partneri atbalsta apmācības pie mātes sabiedrības vai cita saistītā uzņēmuma, norādot, ka šādu apmācību nepieciešamība ir būtiska, lai meitas kompānija Latvijā veiksmīgi pārņemtu procesus un zināšanas, kas primāri tiek radītas mātes komersantos.  Regulas 651/2014 31. panta 3. punkta d) apakšpunktā ir norādītas attiecināmās izmaksas, kas ietver apmācāmā personāla izmaksas, tādejādi ārvalstu investoru nodarbināto atalgojums ir klasificējams kā komercdarbības atbalsts gala labuma guvējam saskaņā ar MK noteikumu Nr. 365 51. punktu. Arī izmitināšanas un ceļa (transporta) izmaksas tiks segtas kā komercdarbības atbalsts gala labuma guvējam.  Katrs ārvalstu investora projekta pieteikums apmācību nodrošināšanai vietējiem darbiniekiem tiks izvērtēts individuāli. LIAA izvērtēs ekonomisko pamatotību par ieguvumiem Latvijai atbilstoši LIAA ar EM saskaņotajai metodikai.  EM noteikumu projekta ietvaros ierosina grozījumus MK noteikumu Nr. 365 33.1.1. apakšpunktā, 33.1.1.1. un 33.1.1.2. apakšpunktā norādot LIKTA, LTRK projektu ietvaros attiecināmās izmaksas un papildinot ar 33.1.1.3. un 33.1.1.4. apakšpunktu ar LIAA projekta ietvaros attiecināmajām izmaksām, ja apmācības tiek sniegtas ārvalstu investoram ārpakalpojuma veidā un pie ārvalstu investora saistītās personas, kas atbilst Regulas 651/2014 1. pielikuma 3. panta 3. punktā noteiktajai definīcijai, kā arī grozījumus 43. punktā, papildinot to ar 43.1 punktu ar nosacījumu, ka LIAA kompensē ārvalstu investoru nodarbināto atalgojuma, ceļa (transporta) un izmitināšanas izmaksas.   1. 2017. gada 16. jūnijā apstiprinātie Ministru kabineta 2015. gada 27. oktobra noteikumu Nr. 617 “Darbības programmas “Izaugsme un nodarbinātība” 1.2.2. specifiskā atbalsta mērķa “Veicināt inovāciju ieviešanu komersantos” 1.2.2.1. pasākuma “Atbalsts nodarbināto apmācībām” pirmās projektu iesniegumu atlases kārtas īstenošanas noteikumi”” (turpmāk - 1.2.2.1. pasākums) grozījumi negodprātīgo apmācību sniedzēju vai apmācāmo komersantu ierobežošanai attiecas arī LIAA, LTRK, LIKTA projektu īstenošanu, tādēļ EM ierosina grozījumus MK noteikumos Nr. 365.   Apmācības komersantiem ir nodrošinātas ar 2017. gadu un Eiropas Savienības fondu vadībā iesaistītajām institūcijām ir tiesības veikt nepieteiktās pārbaudes apmācību īstenošanas vietās. Līdz 2017. gada novembrim CFLA ir veikusi trīs nepieteiktās pārbaudes pie LIKTA un LTRK projektā atbalstītajiem komersantiem, pārbaudes rezultāts “Pozitīvs”. Tomēr, pamatojoties uz 1.2.2.1. pasākuma projektu ieviešanas gaitā Eiropas Savienības fondu vadībā iesaistīto institūciju nepieteiktajās pārbaudēs apmācību īstenošanas vietās konstatēto (apmācību telpā neatrodas apmācāmie, bet tikai pasniedzējs, daļa no apmācāmajiem ierodas apmācību telpās pēc Eiropas Savienības fondu vadībā iesaistīto institūciju pārstāvju ierašanās, apmācības nenotiek apmācību plānā norādītajā vietā), ir nepieciešami pasākumi negodprātīgo apmācību sniedzēju vai apmācāmo komersantu, pašnodarbināto personu ierobežošanai arī MK noteikumu Nr. 365 ietvaros.  Pamatojoties uz MK noteikumu Nr. 365 35.4. apakšpunktu, pasākuma ietvaros nav attiecināmas projekta izmaksas, kas nav izmērāmas, samērīgas, pamatotas ar izdevumus apliecinošiem dokumentiem un nav ievēroti saimnieciskuma, lietderības un efektivitātes principi, tādejādi par attiecināmiem izdevumiem atzīstamas tikai izmaksas par apmācāmajiem, kas faktiski saņēmuši konkrēto apmācību un pārbaudes veikšanas laikā atrodas apmācību vietā (telpā). Augstāk norādītie 1.2.2.1. pasākuma projektiem nepieteikto pārbaužu ietvaros konstatētie pārkāpumi liek secināt, ka veids, kādā notiek apmācību dienas organizēšana, iespējams, praktiski tām nenotiekot, ir aprobēts.  MK noteikumu Nr. 365 47.1. apakšpunkts nosaka CFLA tiesības vienpusēji atkāpties no līguma par projekta īstenošanu, ja “finansējuma saņēmējs nepilda līgumu par projekta īstenošanu, tai skaitā […] ir iestājušies citi apstākļi, kas negatīvi ietekmē vai var ietekmēt pasākuma mērķi vai atbalsta mērķa pasākuma uzraudzības rādītāju sasniegšanu”, bet tas nesīs sekas specifiskā atbalsta mērķa īstenošanai kopumā.  Ja kāda no Eiropas Savienības fondu vadībā iesaistītajām institūcijām vai finansējuma saņēmējs konstatē pārkāpumus projekta īstenošanā, piemēram, ja projektā plānotās apmācības nenotiek plānotajā laikā un vietā vai arī tās notiek, bet neatbilst apmācību grafikā norādītajai apmācību tēmai, tad finansējuma saņēmējam ir tiesības atzīt apmācību izmaksas par neatbilstoši veiktām. Kārtība, kādā finansējuma saņēmējs atzīst attiecīgās izmaksas par neatbilstoši veiktām, būtu nosakāma līgumā. Ja pārkāpums tiek konstatēts atkārtoti, tad CFLA par to informē visus finansējuma saņēmējus un attiecīgais apmācību sniedzējs vai apmācāmais komersants, vai pašnodarbinātā persona turpmāk vairs nevar saņemt atbalstu nodarbināto apmācību programmas ietvaros.  Noteikumu projekta grozījumu redakcija neskar finansējuma saņēmēja noslēgtos līgumus ar apmācību sniedzējiem, bet gan nosaka, ka pārkāpēji netiek izvēlēti tālāko līgumu slēgšanai, kas ir iepirkuma procedūras jautājums attiecībā uz LIKTA, LTRK saskaņā ar Ministru kabineta 2017. gada 28. februāra noteikumiem Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem”. LIAA projekta ietvaros veic iepirkumus atbilstoši Publisko iepirkumu likumam (turpmāk – PIL). PIL 42. pants izsmeļoši nosaka gadījumus, kādos pasūtītājs (LIAA) izslēdz kandidātu vai pretendentu no dalības iepirkuma procedūrā, savukārt šī likuma 64. panta pirmā daļa izsmeļoši nosaka gadījumus, kādos pasūtītājam ir tiesības vienpusēji atkāpties no iepirkuma līguma pirms termiņa, bet 64. panta otrā daļa izsmeļoši nosaka gadījumus, kādos pasūtītājs, ja to ir norādījis paziņojumā par līgumu vai iepirkuma procedūras dokumentos, ir tiesīgs izslēgt kandidātu vai pretendentu no turpmākās dalības iepirkuma procedūrā. Tā kā PIL nosaka gadījumus un priekšnosacījumus, kādiem iestājoties, var pretendentu izslēgt no dalības iepirkumā, tad noteikumu projekta 47.2 punkts attiecībā par līguma slēgšanu ar attiecīgo apmācību sniedzēju vai apmācāmo komersantu, vai pašnodarbināto personu nav piemērojams LIAA.  EM noteikumu projekta ietvaros ierosina papildināt MK noteikumus Nr. 365 ar 47.1 un 47.2 punktu, paplašinot CFLA tiesības informēt LIKTA, LTRK, LIAA par konstatētajiem pārkāpumiem, kā arī noteikt, ka LIKTA, LTRK neslēdz jaunus līgumus par apmācību veikšanu ar attiecīgo apmācību sniedzēju vai apmācāmo komersantu, vai pašnodarbināto personu, ja atkārtoti nav sniegtas apmācības atbilstoši apmācību grafikā norādītajai apmācību tēmai un vietai.   1. Eiropas Savienības struktūrfondu atbalsts Latvijā tiek sniegts tikai Latvijā reģistrētiem komersantiem. MK noteikumu Nr. 365 ietvaros atbalsts tiek sniegts Latvijā reģistrētiem sīkajiem (mikro), mazajiem, vidējiem un lielajiem komersantiem. Atbalsta intensitātes ir noteiktas atbilstoši Regulai 651/2014. LIAA projektā atbalsta intensitāte gala labuma guvējiem - vidējiem komersantiem ir 45% un lielajiem komersantiem ir 35%.   Lai veicinātu ārvalstu investoru piesaisti valstij, ir nepieciešams radīt pietiekami plašu instrumentu grozu, kas ārvalstu investoru piesaistē konkurētu ar citām valstīm. Viens no šādiem instrumentiem ir nepārtraukti pieejams atbalsts nodarbināto apmācībām komersantiem, kas veic noteikta apjoma investīcijas Latvijas tautsaimniecībā. Iespējas iegūt kvalificētu darbaspēku ir viens no būtiskākajiem aspektiem, ko vērtē ārvalstu investori, izvēloties savu investīciju mērķa valsti. Ārvalstu investori ir ieinteresēti apmācībās, kur cita starpā tiem būtu iespējams saņemt lielāku atbalsta intensitāti, lai atbalstu padarītu pievilcīgāku investoriem, tādējādi veicinot ārvalstu investīciju piesaisti Latvijā. Galvenais uzsvars ārvalstu investīciju jomā ir Latvijas iekšējā ekonomikā notiekošais, proti, pieejamie resursi (darbinieki, dabas resursi utt.) un vide (kopējā un katras nozares mikrovide), tai skaitā aktīvs valsts pārvaldes institūciju darbs un atbalsts privātajām iniciatīvām.  Atbalsta intensitātes vidējiem komersantiem palielināšana uz 60% un lielajiem komersantiem uz 50% ir augstākā pieļaujamā atbalsta intensitāte atbilstoši Regulas 651/2014 31. panta 4. punktā norādītajam. Atbalsta intensitāte tiek palielināta par 15%, bet vienlaicīgi netiek palielināts maksimālais paredzētais atbalsta apmērs vienam komersantam 250 000 EUR, līdz ar to nepastāv risks, ka intensitātes palielināšanas rezultātā esošā finansējuma ietvaros netiks sasniegts rādītājs - 11 atbalstīti komersanti.  LIAA 2017. gada 3 ceturkšņos ir kopumā strādājusi ar 219 ārvalstu investoriem, gan gatavojot proaktīvus investīciju piedāvājumus 68 ārvalstu investoriem, gan strādājot ar 91 potenciālo investīciju projektu, gan ar 63 ārvalstu investoriem tika īstenotas pēcapkalpošanas aktivitātes. Ņemot vērā to, ka viens no būtiskākajiem jautājumiem ārvalstu investoru piesaistē Latvijā ir atbilstoša darbaspēka pieejamība ar nepieciešamām prasmēm un kompetencēm, pieejamie atbalsta mehānismi darbinieku apmācībām ir viens no pamata elementiem, LIAA izvērtē ienākošo ārvalstu investīciju projektu, kā arī LIAA redzeslokā Latvijā esošo ārvalstu investoru iespējamo atbilstību apmācību programmai, kā arī atbilstoši investoru paustajai interesei par uzņēmējdarbības uzsākšanu Latvijā un paplašināšanās plāniem, nodrošina informatīvo nodrošinājumu par programmu “Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti.” LIAA projekta ietvaros atbalsta pieteikumi uz doto brīdi nav saņemti, kam par pamatu kalpo fakts, ka ārvalstu investorus interesē apmācību iespējamība pie ārvalstu investora saistītās personas, kas atbilst Regulas 651/2014 1. pielikuma 3. panta 3. punktā noteiktajai definīcijai, līdz ar to ierosinātie MK noteikumu Nr. 365 grozījumi padarīs LIAA organizētās apmācības konkurētspējīgākas un tiks sasniegti plānotie rādītāji.  Lai nodrošinātu ārvalstu investoram nepieciešamās apmācības, LIAA projekta, kas tika iesniegts CFLA izvērtēšanai 2016. gada 5. septembrī un apstiprināts 2016. gada 29. novembrī (turpmāk – Projekts), īstenošanas gaitā veic iepirkuma procedūru, kā rezultātā slēdz trīspusējo līgumu ar apmācību sniedzēju un ārvalstu investoru. Par sniegtajām apmācībām apmācību sniedzējs LIAA un ārvalstu investoram katram izraksta rēķinu apmaksai. Ja apmācību sniedzējs ir pievienotās vērtības nodokļa (turpmāk – PVN) maksātājs, tad minētie rēķini tiek izrakstīti ar PVN. Apmācību sniedzēja izrakstītā rēķina LIAA kopsumma ar PVN nevar pārsniegt 60% no kopējām attiecīgajā trīspusējā līgumā noteiktajām apmācību izmaksām bez PVN vidējiem komersantiem un 50% - lielajiem komersantiem. Apmācību sniedzējs ārvalstu investoram izraksta rēķinu par atlikušo daļu no attiecīgajā trīspusējā līgumā noteiktajām apmācību izmaksām, kas ir ārvalstu investora līdzfinansējums Projekta ietvaros. LIAA, atbilstoši normatīvajiem aktiem nodokļu politikas jomā, PVN nevar atgūt, tādēļ trīspusējā līguma ietvaros LIAA apmaksāto apmācību PVN izmaksas tiek ietvertas LIAA Projekta attiecināmajās izmaksās. Savukārt ārvalstu investors atbilstoši valsts normatīvajiem aktiem nodokļu politikas jomā var atgūt trīspusējā līguma ietvaros tā apmaksāto apmācību PVN izmaksas.  LIAA nodrošinās, lai Projekta attiecināmajās izmaksās ietvertā atbalsta intensitāte nepārsniegtu maksimāli pieļaujamo atbilstoši Regulas 651/2014 31. panta 4. punktā norādītajam.  MK noteikumu Nr. 365 58. punkta ievaddaļu nepieciešams redakcionāli precizēt un 58.3.1. un 58.3.2. apakšpunktos nepieciešams norādīt atbalsta intensitāti ārvalstu investoriem bez PVN, ietverot atbalsta intensitāti LIAA PVN daļai 100% apmērā.  EM noteikumu projekta ietvaros ierosina grozījumus MK noteikumu Nr. 365 58. punktā, to redakcionāli precizējot, un 58.3.1. un 58.3.2. apakšpunktā palielinot finansējuma intensitāti vidējiem komersantiem uz 60% un lielajiem komersantiem uz 50% bez PVN, attiecināmajās izmaksās ietverot finansējuma intensitāti LIAA PVN daļai 100% apmērā, jo PVN LIAA nevar atgūt atbilstoši normatīvajiem aktiem nodokļu politikas jomā. |
| 3. | Projekta izstrādē iesaistītās institūcijas | EM, LIAA. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1.2.2.3. pasākuma mērķa grupa ir pašnodarbinātas personas, sīkie (mikro), mazie, vidējie un lielie komersanti. |
| 2. | Tiesiskā regulējuma ietekme uz tautsaimniecību un administratīvo slogu | Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne finansējuma saņēmējiem, ne gala labuma guvējiem, ne fondu vadībā iesaistītajām institūcijām. |
| 3. | Administratīvo izmaksu monetārs novērtējums | Noteikumu projekts neparedz ietekmi uz administratīvo slogu. |
| 4. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar noteikumu projektu tiks ieviestas prasības no Regulas 651/2014. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1.tabula. Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Ar normatīvo aktu tiek ieviesta Eiropas Savienības tiesību akta - Regulas 651/2014 prasības. | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 651/2014 31. panta 3. punkta a) apakšpunkts | Noteikumu projekta 33.1.1.1. apakšpunkts | *Ieviesta pilnībā* | *Neparedz stingrākas prasības* |
| Regulas 651/2014 31. panta 3. punkta b) apakšpunkts | Noteikumu projekta 33.1.1.2., 33.1.1.3.2., 33.1.1.4.2., 33.1.1.4.3. apakšpunkts | *Ieviesta pilnībā* | *Neparedz stingrākas prasības* |
| Regulas 651/2014 31. panta 3. punkta d) apakšpunkts | Noteikumu projekta 33.1.1.3.3., 33.1.1.4.1. apakšpunkts | *Ieviesta pilnībā* | *Neparedz stingrākas prasības* |
| Regulas 651/2014 31. panta 4. punkts | Noteikumu projekta 58.3.1., 58.3.2. apakšpunkts | *Ieviesta pilnībā* | *Neparedz stingrākas prasības* |
| Regulas 651/2014 8. panta 4. punkts | Noteikumu projekta 65.1 punkts | *Ieviesta pilnībā* | *Neparedz stingrākas prasības* |
| Regulas 651/2014 12. panta 1. punkts | Noteikumu projekta 66. punkts | *Ieviesta pilnībā* | *Neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | Noteikumu projekts šo jomu neskar. | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Noteikumu projekts šo jomu neskar. | |
| Cita informācija | | Nav. | |

|  |  |  |
| --- | --- | --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**  **Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. | |
| Cita informācija | Nav. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.  Ņemot vērā, ka noteikumu projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Noteikumu projekts un tā anotācija pēc izsludināšanas Valsts sekretāru sanāksmē ir publiski pieejami Ministru kabineta mājas lapā - sadaļā Tiesību aktu projekti un Ekonomikas ministrijas mājas lapā - sadaļā ES fondi - Normatīvo aktu projekti - Inovācija. |
| 2. | Sabiedrības līdzdalība projekta izstrādē | Noteikumu projekts šo jomu neskar. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē [www.vestnesis.lv](http://www.vestnesis.lv). |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | EM kā atbildīgā iestāde, CFLA kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorga­nizācija.  Noteikumu projektam nav ietekmes uz institūcijās pieejamiem cilvēkresursiem. |
| 3. | Cita informācija | Nav. |

Anotācijas III, IV sadaļa – noteikumu projekts šo jomu neskar.

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs J. Stinka

06.12.2017 17:25

2989

Rogule-Lazdiņa, 67013002

[Una.Rogule-Lazdina@em.gov.lv](mailto:Una.Rogule-Lazdina@em.gov.lv)